
សូមប្រាប់យើងពីអ្វីដែលអ្នកគិត។ សូមជួយរៀបចំផែនការរយៈពេល 5 ឆ្នាំរបស់យើង
ប្រសិនបើអ្នករស់នៅក្នុងតំបន់ភាគអាគ្នេយ៍នៃទីក្រុងមែលប៊ន ក្រុមហ៊ុន South East Water៖
· នាំយកទឹកស្អាតទៅដល់ផ្ទះ ឬអាជីវកម្មរបស់អ្នក។
· នាំយកទឹកសំណល់ចេញម្តងទៀត។ ទឹកសំណល់គឺជាទឹកដែលហូរចុះ តាមអាងលាងចាន លូ ទឹកផ្កាឈូក ឬអាងងូតទឹករបស់អ្នក។
ក្រុមហ៊ុន South East Water កំពុងរៀបចំផែនការមួយដែលនឹងចាប់ផ្តើម នៅថ្ងៃទី 1 ខែកក្កដា ឆ្នាំ 2028។ វានឹងដំណើរការរយៈពេល 5 ឆ្នាំ។
ផែនការនេះនឹងកំណត់ថា៖
· សេវាកម្មអ្វីខ្លះដែលយើងនឹងផ្តល់
· អ្វីខ្លះដែលយើងនឹងវិនិយោគ និង 
· ចំនួនប៉ុន្មានដែលអ្នកនឹងត្រូវបង់ក្នុងនាមជាអតិថិជនរបស់ក្រុមហ៊ុន South East Water។
វានឹងត្រូវបានពិនិត្យដោយគណៈកម្មការសេវាកម្មចាំបាច់ (ESC)។ ESC ត្រួតពិនិត្យឧស្សាហកម្មទឹកដើម្បីធានាថា៖
1. តម្លៃរបស់យើងគឺសមរម្យ
2. ការវិនិយោគរបស់យើងមានការទទួលខុសត្រូវ និងអ្វីខ្លះដែលអតិថិជនរបស់យើងចង់បាន។
ផែនការនេះត្រូវបានគេហៅថា ការដាក់បញ្ជូនតម្លៃ។ អ្នកត្រូវបានអញ្ជើញឱ្យជួយ។
របៀបប្រាប់យើងពីអ្វីខ្លះដែលអ្នកគិត
អ្នកអាចមកជួបយើង និយាយជាមួយយើង ឬសរសេរមកយើង។ សំឡេងរបស់អ្នកនឹងជួយរៀបចំផែនការរបស់យើងសម្រាប់៖
· ទឹកស្អាត ប្រព័ន្ធលូទឹកស្អុយ និងសេវាកម្មទឹកកែច្នៃឡើងវិញ
· បំពង់ និងគ្រឿងឧបករណ៍ដែលយើងសាងសង់ ធ្វើឱ្យប្រសើរឡើង ឬថែទាំ
· តម្លៃវិក្កយបត្រទឹករវាងឆ្នាំ 2028-33។


ជួយយើងអភិវឌ្ឍផែនការរបស់យើងដោយធ្វើសកម្មភាពណាមួយ (ឬទាំងអស់) នៃសកម្មភាពទាំងនេះ។
1. សរសេរនៅលើប័ណ្ណប្រៃសណីយ៍
ចូលមើលយើងតាមអនឡាញនៅឯ engage.southeastwater.com.au/easy ទាញយកប័ណ្ណប្រៃសណីយ៍ 'ប្រាប់យើងពីអ្វីខ្លះដែលអ្នកគិតអំពីយើង' ជាភាសារបស់អ្នក។ 
មានវិធី 4 យ៉ាងដើម្បីចែករំលែកប័ណ្ណប្រៃសណីយ៍របស់អ្នកជាមួយយើង៖
1. នាំយកប័ណ្ណប្រៃសណីយ៍របស់អ្នកដោយជួបមុខផ្ទាល់នៅការិយាល័យកណ្តាលរបស់ក្រុមហ៊ុន South East Water នៅអាសយដ្ឋាន 101 Wells Street, Frankston
2. ផ្ញើប័ណ្ណប្រៃសណីយ៍របស់អ្នកតាមប្រៃសណីយ៍ទៅកាន់ ATT៖ Price Submission team (ក្រុមការងារការដាក់បញ្ជូនតម្លៃ), South East Water 101 Wells Street, Frankston 3199
3. សូមផ្ញើប័ណ្ណប្រៃសណីយ៍របស់អ្នកតាមអ៊ីមែលទៅកាន់ pricesubmission@sew.com.au 
4. ប្រគល់ប័ណ្ណប្រៃសណីយ៍របស់អ្នកនៅតូបលក់ទំនិញបណ្ដោះអាសន្ន
ណាមួយរបស់យើងនៅក្នុងសហគមន៍មុនថ្ងៃទី 4 ខែមេសា ឆ្នាំ 2026។ 
2. ចូលមើលយើងតាមអនឡាញនៅឯ engage.southeastwater.com.au/easy 
គេហទំព័រនេះនឹងត្រូវបានធ្វើបច្ចុប្បន្នភាពតាមវិធីផ្សេងៗដែលអ្នកអាច
ចូលរួមនៅក្នុងការដាក់បញ្ជូនតម្លៃរបស់យើង។
តាមដានសកម្មភាពថ្មីៗនៅទីនេះ។

3. ដាក់ពាក្យចូលរួមជាមួយក្រុមសហគមន៍មួយរបស់យើង
ចូលរួមជាផ្នែកមួយនៃក្រុមដែលនឹងជួយយើងធ្វើឱ្យមានតុល្យភាពលើអ្វីខ្លះ
ដែលគួរតែមាននៅក្នុងផែនការនោះ។ បង្ហាញចំណាប់អារម្មណ៍តាមរយៈ pricesubmission@sew.com.au 
ដាក់ 'ក្រុមសហគមន៍' នៅក្នុងបន្ទាត់ប្រធានបទ ហើយប្រាប់យើងពីឈ្មោះ និងលេខទូរសព្ទរបស់អ្នក។

សូមអរគុណចំពោះការចូលរួម។

